GfNA-II.8-VET – Grant agreement - traineeships – 2020

2020-1-RO01-KA102-XXXXXX SAU 2020-1-RO01-KA116-XXXXXX

### Anexa II

### CONDIŢII GENERALE

### Articolul 1: Răspundere civilă

Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul sau ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părţii respective sau a personalului acesteia. Agenţia Naţională din România, Comisia Europeană sau personalul acestora nu pot fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurarii perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenţiei Naţionale din România sau Comisiei Europene.

### Articolul 2: Rezilierea contractului

În cazul în care participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, beneficiarul este îndreptăţit legal să rezilieze contractul fără alte demersuri legale dacă participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată. În cazul în care participantul reziliază contractul înainte de finalizarea sa la termen sau în cazul în care participantul nu respectă prevederile contractului, acesta va fi obligat să ramburseze suma care i-a fost avansată din grant, cu excepţia cazului în care s-a convenit diferit cu Beneficiarul. În cazul rezilierii contractului datorită “forţei majore”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant suma corespunzătoare perioadei efectiv realizate din mobilitate. Orice alte sume rămase neutilizate trebuie rambursate, cu excepţia cazului în care s-a convenit diferit cu Beneficiarul.

### Articolul 3: Protecţia datelor

Toate datele personale conţinute în contract vor fi prelucrate în concordanţă cu Regulamentul (CE) Nr. 45/2001 a Parlamentului European şi a Consiliului European asupra prelucrării şi utilizării datelor personale de către insţituţiile şi organismele Uniunii Europene. Aceste date vor fi prelucrate numai în legătură cu implementarea contractului și urmărirea acestuia de către beneficiar, Agenţia Naţională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE (Curtea Auditorilor şi Oficiul Europan de Luptă Antifraudă (OLAF)). Participantul are posibilitatea, prin cerere scrisă, să obţină accesul la datele sale personale și să corecteze orice informaţie care este incorectă sau incompletă. El/ea trebuie să adreseze orice întrebare referitoare la procesarea datelor sale personale către Beneficiar și/sau Agenţia Naţională. Participantul poate depune o plângere împotriva procesării datelor sale personale către Autoritatea Europeană pentru Protecţia Datelor cu privire la folosirea datelor de către Comisia Europeană.

### Articolul 4: Control și Audit

Părţile contractante se obligă să furnizeze orice informaţii detaliate solicitate de Comisia Europeană, Agenţia Naţională din Romania sau orice alt organism extern autorizat de Comisia Europeană sau de Agenţia Naţională din România să verifice dacă activităţile de mobilitate și prevederile contractuale sunt implementate corespunzător.